Somssich-Kastély és Somssich Kápolna - Elherdált Örökségünk
Latinovits-József Kastély
A kastély műemléki védelem alatt ál, az önkormányzat tulajdonában és kezelésében van.
1993-ban a Belügyminisztérium tulajdonába került, itt képezték a lovas rendőröket egészen 2007-ig.
Ebben az időszakban a kastély és az istállók állapota siralmassá vált, egyes gazdasági épületek állapota életveszélyes, a lovak pedig egyszer csak eltűntek. A falubeliek csak találgatni tudnak, mi lett a sorsuk. A rendőrség visszaadta a kastélyt a helyi önkormányzatnak, mondván, nem tudja tovább finanszírozni az évi 150-200 milliós veszteséget...
2016-ban elkezdték felújítani. Elsőre a főépület és a hozzá csatlakozó melléképületek teljes tetőszerkezetét és tetejét cserélték ki, állítólag komoly tervek vannak a kastéllyal. Mondjuk az elég fura, hogy a főépületen műemlék pala, a hozzá csatlakozó épületek pedig hódfarkú cserépfedést kaptak. Az épület és parkja folyamatos őrzés alatt áll, nem látogatható.
A Somssich-kastély a 18. század közepén épült barokk stílusban, később átépítették neobarokk stílusban. Kertje természetvédelmi terület. Az 1953-ban létrehozott méntelep és a kastély 1993-ban a Belügyminisztérium tulajdonába került. Itt folyt a lovas rendőrök kiképzése 2007-ig, amikor a rendőrség felhagyott a ménteleppel. A kastély azóta szigorúan védett, nem látogatható. A kastély és az istállók állapota a rendőrség időszakában erősen leromlott, egyes gazdasági épületek állapota életveszélyes. A kastélyépület állaga is fokozatosan romlik.
Somogysárd jeles személyisége Somssich Pál 1811-ben született a faluban. 1888-ban halt meg Budapesten. A Deák-párt politikusaként 1869-72 között a képviselőház elnöke volt. Egyik megalapítója és mecénása volt annak a kaposvári reálgimnáziumnak (ma Táncsics Mihály Gimnázium), amely nevét is sokáig viselte.
Fotók: 2017. április 29. - J.J.A.
Somssich-kápolna
Védetté nyilvánítási eljárás alatt
https://elherdaltorokseg.blog.hu/api/trackback/id/tr2312623611